KOMISIJOS SPRENDIMAS
2006 m. sausio 27 d.
iš dalies keičiantis Sprendimą 2004/233/EB dėl laboratorijų, įgaliotų tikrinti tam tikrų naminių mėsėdžių gyvūnų vakcinų nuo pasiutligės veiksmingumą, sąrašo
(pranešta dokumentu Nr. C(2006) 122)
(Tekstas svarbus EEE)
(2006/48/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (1), ypač į jo 3 straipsnį,
kadangi:
(1)
Sprendimu 2000/258/EB Agence Française de Sécurité Sanitaire des Aliments de Nancy laboratorija (AFSSA laboratorija Nancy) Prancūzijoje buvo paskirta atsakinga už kriterijų, būtinų serologiniams tyrimams standartizuoti, nustatymą, kad būtų galima stebėti pasiutligės vakcinacijos veiksmingumą.
(2)
Sprendime 2000/258/EB taip pat numatyta, kad AFSSA laboratorija Nancy Komisijai turi atsiųsti Bendrijos laboratorijų, kurios bus įgaliotos atlikti tuos serologinius tyrimus, sąrašą. Todėl AFSSA laboratorija Nancy, vertindama laboratorijas, kurias galima įgalioti atlikti serologinius tyrimus, taiko nustatytą kvalifikacijos tikrinimo procedūrą.
(3)
2004 m. kovo 4 d. Komisijos sprendimu 2004/233/EB, įgaliojančiu laboratorijas tikrinti tam tikrų naminių mėsėdžių vakcinacijos nuo pasiutligės veiksmingumą (2), buvo nustatytas įgaliotų valstybių narių laboratorijų sąrašas remiantis AFSSA laboratorijos Nancy pateiktais kvalifikacijos tikrinimo testų rezultatais.
(4)
Remdamasi Sprendimu 2000/258/EB, AFSSA laboratorija Nancy suteikė įgaliojimus dar vienai laboratorijai Vokietijoje.
(5)
Tą laboratoriją reikia įtraukti į įgaliotų valstybių narių laboratorijų sąrašą, kuris pateiktas Sprendimo 2004/233/EB priede.
(6)
Todėl Sprendimą 2004/233/EB reikia atitinkamai iš dalies pakeisti.
(7)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2004/233/EB I priede Vokietijai skirta dalis papildoma šiuo 8 punktu:
„8.
Vet Med Labor GmbH
Mörikestr. 28/3
D-71636 Ludwigsburg“.
2 straipsnis
Šis sprendimas skirtas valstybėms narėms.
Priimta Briuselyje, 2006 m. sausio 27 d.